《送高学谕致政还江右二首 其一》
明代·卢龙云

二载山城雨露初，薰风远道送征车。拂衣未是嫌官冷，垂橐无须问禄馀。

邹鲁泽成桃李荫，苏湖经就草茅书。阶前玉树凌霄发，会有青藜共石渠。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。